OpenLLM-France/wikimedia huggingface dataset:
# Carl Axel Arrhenius

* No s'ha de confondre amb Svante Arrhenius.
Carl Axel Arrhenius (Estocolm, 29 de març de 1757 - Estocolm, 20 de novembre de 1824) va ser un químic suec. És conegut sobre tot, com el descobridor d'un mineral que va resultar contenir una gran quantitat de nous elements químics: els metalls de les terres rares, tots ells molt similars entre si, fins al punt que és molt difícil trobar-ne algun d'ells sense impureses dels altres.

## Biografia

Arrhenius va néixer a Estocolm. Es va interessar per la mineralogia i la química després de conèixer Peter Jacob Hjelm al laboratori suec de la Moneda Reial. Arrhenius era commandant del Regiment d'Artilleria de l'exèrcit suec amb base a Vaxholm. Va prendre part en la campanya contra Finlàndia el 1788. Va ser promogut a Feldzeugmeister i tinent coronel d'artilleria i se li va atorgar el comandament de la fabricació de la pólvora a nivell estatal (Suècia) el 1816.
Els estudis d'Arrhenius sobre químics van començar al laboratori de la Royal Mint (Kungliga Myntet), on va estudiar les característiques de la polvora com a oficial d'artilleria. Durant la seva visita a París durant 1787–88, va conèixer el químic francès Antoine Lavoisier, "el pare de la química moderna". Al seu retorn a Suècia es va convertir en un ardent defensor de les idees revolucionàries en química promogudes per Lavoisier.
Durant la seva estada a Vaxholm, Arrhenius va visitar la mina de feldespat al poble de Ytterby, a l'illa de Resarö, a prop de Vaxholm. Va trobar un mineral fosc que va anomenar iterbita i va en enviar una mostra al químic Johan Gadolin a la Universitat d'Åbo per a una anàlisi posterior. Això va permetre el descobriment de quatre nous elements per part de diversos químics: itri, terbi, erbi, i iterbi i, finalment, amb la resta de metalls de les terres rares, entre ells: escandi, lantani, ceri, neodimi i tuli.
Arrhenius es va convertir en membre de la Reial Acadèmia Sueca de Ciències de la Guerra (1799) i de la Reial Acadèmia Sueca de Ciències (1817).

## Referències

* ↑ «Element de les terres rares».

## Bibliografia

* Jones, Adrian P., Francis Wall i C. Terry Williams, eds. (1996) Rare Earth Minerals: Química, origen i dipòsits de minerals, The Mineralogy Society Series # 7, 372 pàg. ISBN 978-0-412-61030-1

## Vegeu també

* Lantani
* Itri
* Terra rara

## Enllaços externs

* «Metalls de Terres Rares no tan rars, però valuosos» (en anglès).
# Musaranya d'orelles petites negrosa

La musaranya d'orelles petites negrosa (Cryptotis nigrescens) és una espècie de mamífer de la família de les musaranyes que es troba a Costa Rica, El Salvador, Guatemala, Hondures, Mèxic i Panamà.

## Referències

* Fordham et al. (2006). Musaranya d'orelles petites negrosa. Llista Vermella de la UICN, Unió Internacional per a la Conservació de la Natura, 2006. Consultat el 9 desembre 2007 (en anglès).
# El Grau (Sant Joan de les Abadesses)

El Grau és una obra de Sant Joan de les Abadesses (Ripollès) inclosa a l'Inventari del Patrimoni Arquitectònic de Catalunya.

## Descripció

Casa formada per planta baixa i dos pisos, tots ells amb eixida pel cantó de migdia. La masia la formen també una pallissa, de dos pisos, i l'estatge. Està situada a l'extrem d'una extensa plana. Dins la mateixa construcció es diferencien dues èpoques. La pallissa és de la mateixa tipologia que la de la rovira de Sant Pau de Segúries, encara que no de tan depurada factura.

## Referències

* ↑ «El Grau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Brady

«Brady» té aquests significats:
* Toponímia:
** Brady (Nebraska), població dels Estats Units a l'estat de Nebraska
** Brady (Washington), concentració de població designada pel cens dels Estats Units a l'estat de Washington
** Brady Lake, població dels Estats Units a l'estat d'Ohio
** East Brady, població dels Estats Units a l'estat de Pennsilvània
* Biografies:
** Alice Brady (Nova York, 1892 - 1939), actriu americana
** Angela Brady (Dublín, Irlanda), arquitecta irlandesa instal·lada a Londres
** Joseph Brady, futbolista estatunidenc que va competir a primers del segle XX
** Liam Brady (Dublín, 1956), futbolista i entrenador de futbol irlandès
** Mathew B. Brady (Warren County, Nova York, ~1822 - Nova York, 1896), fotògraf nord-americà
** Robert o Robbie Brady (Dublín, 1992), jugador de futbol irlandès
** Seán Baptist Brady (1939), cardenal irlandès, arquebisbe d'Armagh i Primat de Tota Irlanda
** Jaskaran Brady, actor.
# Carroll (Ohio)

Carroll és una població dels Estats Units a l'estat d'Ohio. Segons el cens del 2000 tenia 488 habitants.

## Demografia

Segons el cens del 2000, Carroll tenia 488 habitants, 189 habitatges, i 130 famílies. La densitat de població era de 697,8 habitants/km².
Dels 189 habitatges en un 34,4% hi vivien nens de menys de 18 anys, en un 52,9% hi vivien parelles casades, en un 12,2% dones solteres, i en un 30,7% no eren unitats familiars. En el 27% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,12.
Per edats la població es repartia de la següent manera: un 26,8% tenia menys de 18 anys, un 9,8% entre 18 i 24, un 31,4% entre 25 i 44, un 20,5% de 45 a 60 i un 11,5% 65 anys o més.
L'edat mediana era de 34 anys. Per cada 100 dones de 18 o més anys hi havia 90,9 homes.
La renda mediana per habitatge era de 40.221 $ i la renda mediana per família de 41.250 $. Els homes tenien una renda mediana de 31.354 $ mentre que les dones 22.344 $. La renda per capita de la població era de 16.311 $. Aproximadament el 4% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carroll». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Carroll». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Publi Licini Cras Dives Decoctor

Publi Licini Cras Dives Decoctor (en llatí Publius Licinius Crassus Dives Decoctor) va ser fill de Publi Licini Cras Dives (Publius Licinius Crassus Dives) i net de Publi Licini Cras Dives II (Publius Licinius M. F. P. N. Crassus Dives). Pertanyia a la gens Licínia, una família romana plebea.
Li van donar el sobrenom de Decoctor (insolvent, dilapidador) perquè inicialment era molt ric, però degut a la seva prodigalitat i a la seva dissipació desordenada, va perdre les seves propietats a mans dels creditors. Segons Valeri Màxim, s'enfurismava si només li deien Cras Dives, sense el sobrenom.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 879.
# Can de palleiro (gos)

El Can de Palleiro és una raça de gos pastor d'origen gallec. És una raça autòctona d'Espanya pertanyent a la comunitat autònoma de Galícia.

## Característiques

Gos pastor i de guarda fidel i multifuncional, tant va amb les vaques guardant-les, com també cuida la casa. Guardià de gran intel·ligència, presenta un caràcter fort i reservat amb els estranys, sent a més valent i mossegador, característiques que el fan un gran col·laborador en la conducció i guarda del bestiar. Amb una gran fidelitat envers el seu amo, amb la gent de la casa es torna dolç i tranquil.
Cal destacar l'estabilitat psíquica i equilibrada d'aquest animal, propi d'un gos pastor, de manera que aquest tret ha de cuidar en extrem, fomentant la selecció d'exemplars equilibrats i prou socialitzats.
Mesura aproximadament uns 60cm i pesa al voltant de 30 kg. El seu cap, de forma piramidal, té les orelles col·locades als costats i de punta. Les seves potes són fortes el que el fa ser un gos molt atlètic.
El seu pèl pot ser des de colors clars, com el sorra, canyella ... fins al negre.

## Caràcter

Gos possessiu i acurat de si mateix i dels qui conviuen amb ell, borda als estranys i defensa el seu territori com un bon gos lupoide, és ideal per conviure amb famílies nombroses i amb nens, ja que no permetrà que corrin cap risc, ideal per al camp i no per a les ciutats.
# Pírcing púbic

Un pírcing púbic és un pírcing a la zona púbica (el mont de Venus en dones, i la base del penis en homes). La taxa de rebuig és al voltant de 3 a 4 mesos, és a dir, tan alta com la majoria dels pírcings convencionals (nas, orella, llengua), perquè és una perforació superficial. Alguns es fan aquest pírcing perquè pot oferir una estimulació directa al clítoris durant el coit.
Es col·loca al final del monticle púbic, just per sobre de l'eix del penis. En general, la joieria inserida és un barbell fet a mida, que es fa servir per a facilitar la cicatrització.
Si aquest pírcing es fica verticalment a una dona, s'anomena pírcing de Christina.

## Joieria

Com a joia, normalment es fa servir un barbell o un barbell corbat amb un diàmetre d'1,6 mil·límetres. Es pot utilitzar un anell de bola captiva, però s'ha de tenir en compte la mida adequada, en cas contrari, hi ha el risc de que el pírcing surti del seu lloc.
A l'inici, es recomana fer servir joies de PTFE.

## Implementació

Per tal de minimitzar el temps de curació i la probabilitat d'una infecció, la perforació generalment es practica exactament en el punt de transició cap al penis. Abans de perforar, es pot elevar el penis per definir amb precisió aquesta línia. L'àrea genital ha d'estar lliure de pèl púbic abans d'efectuar la perforació.
Com passa amb la majoria dels pírcings superficial, el temps de cicatrització varia depenent de la profunditat de la perforació i el nivell d'activitat que manté la perforació. Per a un subjecte que tingui una dieta saludable i una baixa activitat, el temps de cicatrització pot ser d'entre 10 i 12 setmanes.

## Vegeu també

* Hanabira
* Vajazzle
# El Grau (Lladurs)

El Grau és una masia situada al municipi de Lladurs, al Solsonès.

## Enllaços externs

   * Fototeca del Solsonès: Article referit a aquesta masia
# Col·laboració Internacional de Base de Dades de Seqüències de Nucleòtids (INSDC)

La Col·laboració Internacional de Base de Dades de Seqüències de Nucleòtids (INSDC) és una iniciativa on participen la DNA DataBank del Japó (DDBJ), l'Arxiu Europeu de Nucleòtids (ENA), l'Institut Europeu de Bioinformàtica del Laboratori Europeu de Biologia Molecular (EMBL-EBI) i el Centre Nacional per la Informació de Biotecnologia (NCBI).
L'objectiu d'aquesta col·laboració consisteix en recopilar i difondre bases de dades que contenen seqüències d'ADN i ARN. El personal de cada organització col·laboradora està en constant interacció per a garantir la sincronització entre les bases de dades i poder tenir les dades noves sobre seqüències de nucleòtids aportades pels equips de recerca actualitzades.

## Informació addicional

* GenBank
* DDBJ
* ENA
* NCBI

## Referències

* ↑ Arita, Masanori; Karsch-Mizrachi, Ilene; Cochrane, Guy «The international nucleotide sequence database collaboration» (en anglès). Nucleic Acids Research, 09-11-2020, pàg. gkaa967. DOI: 10.1093/nar/gkaa967. ISSN: 0305-1048.
* ↑ «International Nucleotide Sequence Database Collaboration». [Consulta: 19 desembre 2020].
# Demonic (pel·lícula)

Demonic és una pel·lícula de terror sobrenatural del 2021 escrita, coproduïda i dirigida per Neill Blomkamp. La pel·lícula és protagonitzada per Carly Pope, Chris William Martin, Michael J. Rogers, Nathalie Boltt, Terry Chen i Kandyse McClure. Gravada enmig de la pandèmia de la COVID-19, es va estrenar el 20 d'agost de 2021, i va rebre valoracions generalment negatives de la crítica. S'ha doblat i subtitulat al català.

## Sinopsi

Un científic contacta amb la filla d'una assassina en sèrie perquè participi en una prova amb una tecnologia experimental. L'objectiu és introduir-se a la ment de la seva mare, que es troba en coma, per comunicar-s'hi. Però l'experiment no surt bé i desperta els dimonis del passat.

## Repartiment

* Carly Pope com a Carly
* Chris William Martin com a Martin
* Michael J Rogers com a Michael
* Nathalie Boltt com Angela
* Terry Chen com a Daniel
* Kandyse McClure com a Sam

## Referències

* 1 2 3 Demonic a la Base de dades de cinema en català
* ↑ «'Demonic' Trailer Bends the Mind in Neill Blomkamp's Sci-Fi Horror Movie» (en anglès americà). Movieweb, 22-07-2021. [Consulta: 23 juliol 2021].
* ↑ Wiseman, Andreas. «'District 9' Director Neill Blomkamp Has Made An Under-The-Radar Supernatural Horror Movie During The Pandemic», 08-12-2020. [Consulta: 26 febrer 2021].
* ↑ «Film and TV Projects Going Into Production - Blomkamp, Neill Horror Project». Arxivat de l'original el 27 març 2021. [Consulta: 27 març 2021].
* ↑ Hipes, Patrick. «Neill Blomkamp's Under-The-Radar Horror Thriller 'Demonic' Gets U.S. Deal With IFC Midnight», 31-03-2021. [Consulta: 29 abril 2021].
* ↑ Collis, Clark. «First look at Neill Blomkamp's supernatural horror film Demonic», 28-04-2021. [Consulta: 29 abril 2021].
* ↑ «Demonic» (en anglès). Rotten Tomatoes. [Consulta: 27 juliol 2022].
* ↑ «Demonic Reviews». Metacritic. Arxivat de l'original el 17 agost 2021. [Consulta: 23 agost 2021].
* ↑ «Demonic». Goita què fan ara. [Consulta: 27 juliol 2022].
* ↑ «Demonic». Desdelsofà.cat. [Consulta: 15 febrer 2024].
# Església Ortodoxa Polonesa

L'Església Autocèfala de Polònia, més coneguda com a Església Ortodoxa Polonesa és una de les Esglésies Ortodoxes Orientals en comunió completa. L'Església s'establí el 1924 per a incloure els cristians ortodoxos d'ascendència polonesa, ucraïnesa i belarussa de la regió oriental del país, quan Polònia aconseguí la seua independència després de la Primera Guerra Mundial.
La fundació de l'Església fou conseqüència dels resultats del Tractat de Riga que incorporava grans porcions de territori que pertanyien a l'imperi Rus a la Segona República Polonesa. L'Ortodòxia de l'est era la religió dominant de les regions belarusses i ucraïneses. La pèrdua d'un enllaç eclesiàstic, atesa la persecució de l'Església Ortodoxa Russa a la Unió Soviètica deixà el clergat local en crisi, i el 1924, el Patriarcat Ecumènic prengué el control de l'establiment d'esglésies autònomes als territoris dels nou estats que formaven part parcialment o totalment de l'antic Imperi Rus (a Finlàndia, els Estats Bàltics i Polònia).
Durant el període d'entre guerres, les autoritats poloneses imposaren restriccions severes sobre l'Església i el seu clergat. Moltes esglésies, entre les quals, la Catedral d'Alexander Nevsky a Varsòvia, foren destruïdes. A Volyhnia un total de 190 esglésies ortodoxes foren destruïdes i 150 altres esglésies foren convertides al catolicisme.
Després de la Segona Guerra Mundial, la major part dels territoris ètnicament belarussos i ucraïnesos foren annexats per la Unió Soviètica, agrupant el 80% de les parròquies i les congregacions de l'Església Ortodoxa Polonesa. Aquestes parròquies foren reunificades en el Patriarcat de Moscou que fou reinstaurat fa poc. Les parròquies que es troben al territori polonés actual, tanmateix, romangueren com a part de l'Església Ortodoxa Polonesa, incloent-hi la majoria dels territoris orientals al voltant de Chelm i Byalystok.

## Enllaços externs

* Pàgina oficial de l'Església Ortodoxa Polonesa
# Bianchi (equip ciclista 1973-1984)

El Bianchi va ser un equip ciclista italià, de ciclisme en ruta que va competir entre 1973 a 1984. Va néixer com a successor del Salvarani i hereu de l'antic Bianchi. Entre els seus principals èxits destaquen dos Giro d'Itàlia per part de Felice Gimondi i Johan De Muynck.

## Principals resultats

* Volta a Llombardia: Felice Gimondi (1973)
* Milà-Sanremo: Felice Gimondi (1974)
* Gran Premi del cantó d'Argòvia: Giacinto Santambrogio (1974)
* Giro dels Apenins: Fabrizio Fabbri (1975), Gianbattista Baronchelli (1980,1981, 1982)
* París-Brussel·les: Felice Gimondi (1976), Tommy Prim (1983)
* Milà-Torí: Rik Van Linden (1977), Paolo Rosola (1984)
* Giro de Sardenya: Knut Knudsen (1978)
* Giro de la Romanya: Valerio Lualdi (1978), Fons De Wolf (1983)
* Tirrena-Adriàtica: Knut Knudsen (1979), Tommy Prim (1984)
* Giro del Laci: Silvano Contini (1979, 1983), Gianbattista Baronchelli (1981), Dag-Erik Pedersen (1982)
* Gran Premi de Frankfurt: Gianbattista Baronchelli (1980)
* Volta al País Basc: Silvano Contini (1981)
* Tour de Romandia: Tommy Prim (1981)
* Giro de Toscana: Gianbattista Baronchelli (1981), Fons De Wolf (1983)
* Lieja-Bastogne-Lieja: Silvano Contini (1982)
* Giro d'Úmbria: Gianbattista Baronchelli (1982)
* Volta a Suècia: Tommy Prim (1982, 1983)
* Omloop Het Nieuwsblad: Fons De Wolf (1983)

### A les grans voltes

* Giro d'Itàlia
** 12 participacions (1973, 1974, 1975, 1976, 1977, 1978, 1979, 1980, 1981, 1982, 1983, 1984)
** 33 victòries d'etapa:
*** 3 el 1973: Martín Emilio Rodríguez, Felice Gimondi, Marino Basso
*** 1 el 1974: Marino Basso
*** 3 el 1975: Rik Van Linden, Felice Gimondi, Martín Emilio Rodríguez
*** 4 el 1976: Rik Van Linden (2), Fabrizio Fabbri, Felice Gimondi
*** 2 el 1977: Rik Van Linden, Giacinto Santambrogio
*** 4 el 1978: Rik Van Linden (3), Johan De Muynck
*** 1 el 1979: Knut Knudsen
*** 3 el 1980: Silvano Contini, Gianbattista Baronchelli, Tommy Prim
*** 5 el 1981: Knut Knudsen (3), Sergio Parsani, Gianbattista Baronchelli
*** 3 el 1982: Silvano Contini (3)
*** 3 el 1983: Alf Segersall, Alessandro Paganessi, CRE
*** 1 el 1984: Paolo Rosola
** 2 classificació finals:
*** Felice Gimondi: 1976
*** Johan De Muynck: 1978
** 6 classificacions secundàries:
*** Classificació dels joves: Silvano Contini (1979), Tommy Prim (1980)
*** Classificació per equips: (1978, 1980, 1981, 1982)
* Tour de França
** 3 participacions (1975, 1977, 1979)
** 7 victòries d'etapa:
*** 5 el 1975: Rik Van Linden (3), Felice Gimondi, Giacinto Santambrogio
*** 1 el 1977: Giacinto Santambrogio
*** 1 el 1979: Sergio Parsani
** 0 classificació finals:
** 1 Classificacions secundàries:
*** Classificació per punts: Rik Van Linden (1975)
* Volta a Espanya
** 0 participacions

## Enllaços externs

* Plantilles i Resultats a firstcycling.com
* Plantilles a memoire-du-cyclisme.eu
* Plantilles i Resultats a cyclebase.nl Arxivat 2016-03-03 a Wayback Machine.
Viccionari
# Quatermass 2

Quatermass 2 és una pel·lícula britànica dirigida per Val Guest, estrenada el 1957.
Es tracta del segon llargmetratge on intervé el personatge de Bernard Quatermass, creat per Nigel Kneale per la BBC, després de The Quatermass Xperiment, 1955 també de Val Guest. Deu anys més tard, el 1967, un tercer episodi es va unir a la sèrie, dirigida aquesta vegada per Roy Ward Baker: Quatermass and the Pit. Ha estat doblada al català

## Argument

El Professor Bernard Quatermass dirigeix un programa de recerca sobre la vida extraterrestre. Una caiguda de petits meteorits és detectada per radar pel seu equip, no lluny d'allà. Hi va, al lloc de l'impacte amb un dels seus col·laboradors, Marsh. Aquest queda greument ferit a la cara per un dels meteorits trobats. A més, el professor descobreix a prop una fàbrica amb misterioses cúpules. Quatermass ha de marxar dels lloc sota coacció d'agents de seguretat armats. Amb el suport d'un polític, Vincent Broadhead, i del seu vell amic policia, l'inspector Lomax, el professor porta la investigació sobre les activitats de la fàbrica...

## Repartiment

* Brian Donlevy: Professor Bernard Quatermass
* John Longden: Inspector Lomax
* Sydney James: Jimmy Hall
* Bryan Forbes: Marsh
* William Franklyn: Brand
* Vera Day: Sheila
* Charles Lloyd Pack: Dawson
* Tom Chatto: Vincent Broadhead
* John Van Eyssen: El P.R.O.
* Percy Herbert: Paddy Gorman
* Michael Rippert: Ernie
* John Rae: McLeod

## Referències

* ↑ esadir.cat. Quatermass 2. esadir.cat.
* ↑ «Quatermass 2». The New York Times.

## Bibliografia

* Monthly Film Bulletin, num. 281 (anglès)
* Sight and Sound, estiu 1957, p. 54 (anglès)
# Cantó de Roubaix-Nord

El cantó de Roubaix-Nord és una divisió administrativa francesa, situada al departament del Nord i la regió dels Alts de França.

## Composició

El cantó de Roubaix-Nord aplega part de les comunes de
* Roubaix
* Wattrelos

## Història

Llista de consellers generals successius :
| Date d'elecció | Identitat | Partit |
| 1995- | Alain Faugaret | PS |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | | | | | 51.047 | 51.587 |

## Enllaços externs

* Cantó de Roubaix-Nord al web de l'Insee
# Dècada del 1020 aC

La dècada del 1020 aC comprèn el període que va des de l'1 de gener del 1029 aC fins al 31 de desembre del 1020 aC.

## Esdeveniments

* 1026 aC: Saül esdevé el primer rei dels israelites.
* ca. 1020 aC: destrucció de Troia.
# Comisión Superior de Seguridad Olímpica

La Comisión Superior de Seguridad Olímpica (Comissió Superior de Seguretat Olímpica en català) va ser un òrgan creat el 15 de juny de 1987 amb l'objectiu de conformar el model de seguretat dels Jocs Olímpics de Barcelona de 1992. Aquest òrgan estava controlat pel Ministeri de l'Interior, i comptava amb la participació de la Generalitat de Catalunya, l'Ajuntament de Barcelona i el Comité Olímpico Organizador Barcelona 92, SA (COOB 92).
La constitució del comitè, que havia de controlar directament l'operació de seguretat dels Jocs, es va realitzar amb la presència de Rafael Vera, secretari d'Estat per la Seguretat; el conseller Agustí Bassols, en representació de la Generalitat; i el regidor Guerau Ruiz Pena, en representació de l'Ajuntament de Barcelona.
La funció principal funció del Comitè consistia en la prevenció d'actes de caràcter terrorista, així com l'acció de delinqüents comuns. A més, durant els jocs també havia de vetllar per la seguretat d'esportistes, periodistes, directius i públic que assistís a les instal·lacions olímpiques.
La seguretat es va planificar en diverses fases, iniciades a partir d'una planificació genèrica, que l'any següent, el 1989, es convertiria en una operativa, i que finalment passaria a una fase d'implementació i operació. A més, es van definir dos àmbits, autoprotecció i protecció, i tres nivells de seguretat: el del centre de seguretat base, el d'àrea, i el superior de seguretat olímpica, que també es dividia en tres nivells: normalitat, amenaça general i amenaça específica.

## Referències

* ↑ «Seguridad». Barcelona Olímpica. [Consulta: 11 juliol 2017].
* 1 2 «Interior controlará sin intromisiones la seguridad de los Juegos Olímpicos de 1992». El País. [Consulta: 11 juliol 2017].
* ↑ «La seguridad. Barcelona´92». Diario de Avisos. [Consulta: 11 juliol 2017].
# Quassia

Quassia és un gènere de plantes amb flors dins la família Simaroubaceae. Segons alguns botànics el gènere només consta d'una espècie, Quassia amara mentre altres botànic consideren 40 espècies d'arbres i arbusts. El gènere rep el nom d'un antic esclau de Surinam, Graman Quassi el qual va descobrir les propietats medicinals de l'escorça de Quassia amara. Algunes espècies tenen propietats insecticides.
Les espècies inclouen també:
* Quassia africana
* Quassia amara
* Quassia bidwillii
* Quassia indica
* Quassia sp. 'Moonee Creek' - Austràlia
* Quassia sp. 'Mount Nardi' - Austràlia
* Quassia undulata
És la font dels "quassinoides" quassin i neo-quassin.

## Referències

* ↑ Mishra K, Chakraborty D, Pal A, Dey N «Plasmodium falciparum: in vitro interaction of quassin and neo-quassin with artesunate, a hemisuccinate derivative of artemisinin». Exp. Parasitol., 124, 4, abril 2010, pàg. 421–7. DOI: 10.1016/j.exppara.2009.12.007. PMID: 20036657.
# Cantó de Rouen-1

El cantó de Rouen-1 és un cantó francès del departament del Sena Marítim, situat al districte de Rouen. Compta amb part del municipi de Rouen.

## Municipis

* Rouen

## Història

Llista dels consellers generals successius :
| Data d'elecció | Identitat | Partit |
| 1945-1958 | M. Lucas | RI |
| 1958-1966 | M. Doudet | UNR |
| 1966-1976 | M. Ricouard | RI |
| 1976-2008 | Serge Huguerre | Divers droite, després UDF |
| 2008- | Eric De Falco | PS |
| les dades anteriors no són pas conegudes ||||